Kurskda avtomobil avtobus bekatiga borib urildi. Besh kishi halok bo‘ldi

Kursk viloyatining Dyakonovo — Suja trassasida Mitsubishi Lancer avtobus bekatiga borib urilishi oqibatida besh kishi halok bo‘ldi. Bu haqda Rossiya IIV viloyat boshqarmasi matbuot xizmati ma’lum qildi, deb xabar beradi “RBK”.

“Avtomobil haydovchisi chalg‘igan ko‘rinadi, qarama-qarshi tomondan kelayotgan mashina bo‘lmagan. Avtobus bekatida hech kim bo‘lmagan; avtomobil yonib ketdi”, — deyiladi matbuot xizmati xabarida.
Huquq-tartibot idoralari to‘rt qurbonning shaxsini aniqladi. Mashinada 25 yoshli yigitning talabalik guvohnomasi topildi. Politsiya mashina unga tegishli bo‘lganini taxmin qilmoqda.